laion/Wikipedia-Exotic huggingface dataset:
Kiviuq (kuu)

Kiviuq (ka Saturn XXIV) on Saturni üks mitmetest kuudest ning ta tiirleb oma emaplaneedi pöörlemisega samas suunas. Selle avastas 2000. aastal Brett J. Gladmani juhitud uurimisrühm. Kuu ajutiseks nimeks sai algul S/2000 S 5. Hiljem nimetati ta ümber inuiti mütoloogiasse kuuluva kangelase Kiviuqi järgi. Kiviuq on umbes 16-kilomeetrise läbimõõduga ja tiirleb ümber Saturni keskmisel kaugusel 11 384 000 kilomeetrit. Ühe tiiru ümber Saturni teeb ta 449,2 ööpäevaga. See kuu kuulub Saturni inuiti grupi kuude hulka. Värvilt on ta heledam punane ja infrapunaspektrilt sarnaneb teiste inuiti grupi kuude, Siarnaqi ja Paaliaqiga, mis toetab teooriat, et inuiti gruppi kuuluvad kaaslased on pärit ühelt samalt eellastaevakehalt, mis on kunagi tükkideks purunenud. Arvatakse, et Kiviuq on Kozai resonantsis, mille tõttu ta orbiidi kalle tsükliliselt väheneb samal ajal kui suureneb orbiidi ekstsentrilisus ja vastupidi. 30. augustil 2010 vaatles Kiviuqi kosmoseaparaadi Cassini ISS kaamera (ISS-Imaging Science Subsystem, pildikuva alamsüsteem) ning määras 9,3 miljoni kilomeetri kauguselt Kiviuqilt paistva valguse intensiivsuse perioodilise muutumise põhjal kuu pöörlemisperioodiks 21 tundi ja 49 minutit. Planetary Satellite Discovery Circumstances JPL (avastamise aeg ja avastaja) Vaadatud: 17.04.2014 Mean orbital parameters Planetary Satellite Mean Orbital Parameters Vaadatud: 17.04.2014 Saturn's Known Satellites Vaadatud: 17.04.2014 Viitamistõrge: Vigane <ref>-silt. Viide nimega DenkMottola2011 on ilma tekstita. IAUC 7521: S/2000 S 5, S/2000 S 6 18. november, 2000 (teade avastamisest). Vaadatud: 17.04.2014 MPEC 2000-Y14: S/2000 S 3, S/2000 S 4, S/2000 S 5, S/2000 S 6, S/2000 S 10 19. detsember 2000 (andmeid). Vaadatud: 17.04.2014 IAUC 8177: Satellites of Jupiter, Saturn, Uranus 8. august 2003 (kuule nime andmisest). Vaadatud: 17.04.2014 Grav, T.; and Bauer, J.; A deeper look at the colors of Saturnian irregular satellites Vaadatud: 17.04.2014 Gladman, B. J.; Nicholson, P. D.; Burns, J. A.; Kavelaars, J. J.; Marsden, B. G.; Holman, M. J.; Grav, T.; Hergenrother, C. W.; Petit, J.-M.; Jacobson, R. A.; and Gray, W. J.; Discovery of 12 satellites of Saturn exhibiting orbital clustering, Nature, 412 (July 12. 2001), pp. 163–166 Ćuk, M.; and Burns, J. A.; On the Secular Behavior of Irregular Satellites, The Astronomical Journal, Vol. 128 (2004), pp. 2518–2541
Ijiraq (kuu)

Ijiraq või Saturn XXII on väike Saturni kuu, mis tiirleb Saturni pöörlemisega samas suunas. Selle avastas 2000. aastal Brett Gladmani ja John J. Kavelaarsi juhitud uurimisrühm. Algul sai kuu ajutiseks nimeks S/2000 S 6. 2003. aastal nimetati see ümber inuiti mütoloogiasse kuuluva kujumuutva olendi Ijiraqi järgi,, kes röövib lapsi ja jätab nad hiljem maha. IAUC 7521: S/2000 S 5, S/2000 S 6 18. november 2000 (avastamine). Vaadatud: 18.04.2014 MPEC 2000-Y14: S/2000 S 3, S/2000 S 4, S/2000 S 5, S/2000 S 6, S/2000 S 10 19. detsember, 2000 (andmeid). Vaadatud: 18.04.2014 IAUC 8177: Satellites of Jupiter, Saturn, Uranus 8. august 2003 (nime andmisest) Vaadatud: 18.04.2014
Sergei Litvinov

Sergei Nikolajevitš Litvinov (23. jaanuar 1958 Tsukarov Krasnodari krai – 19. veebruar 2018 Sotši) oli endise NSV Liidu kergejõustiklane (vasaraheitja). Olümpiavõitja (1988) ja kahekordne maailmameister (1983 ja 1987). Moskva 1980 hõbemedal 80.64 Soul 1988 olümpiavõitja 84.80 Helsingi 1983 maailmameister 82.68 Rooma 1987 maailmameister 83.06 Ateena 1982 pronksmedal 78.66 Stuttgart 1986 hõbemedal 85.74 Sergei Litvinov Rahvusvahelise Kergejõustikuliidu kodulehel (inglise)
Stoffel Vandoorne

Stoffel Vandoorne (sündinud 26. märtsil 1992 Kortrijkis) on Belgia vormelisõitja. 2014. aasta hooajal on ta Vormel 1 sarjas McLareni meeskonnas testsõitja. McLaren hand Stoffel Vandoorne 2014 F1 reserve driver role and ART GP2 drive Sky Sports
Luke Shaw

Luke Paul Hoare Shaw (sündinud 12. juulil 1995 Londonis) on Inglismaa jalgpallikoondise ja Manchester Unitedi kaitsja. Luke Shaw on Southamptoni noorteakadeemia kasvandik. Southamptoni esindusmeeskonda pääses ta esimest korda hooajal 2011–2012. Järgmisest hooajast kuulus ta juba Southamptoni põhikoosseisu. Hooajal 2013–14 tuli ta klubiga Inglise kõrgliigas kaheksandale kohale ja Shaw valiti sel hooajal kõrgliiga hooaja sümboolsesse koosseisu. 2014. aasta juunis liitus ta 30 miljoni naela eest Manchester Unitediga. Esimese värava Inglismaa kõrgliigas lõi ta hooaja 2018–2019 esimeses mängus 10. augustil 2018 Leicester City vastu. Samal hooajal valiti ta fännide poolt Manchester Unitedi hooaja parimaks mängijaks. Esimest korda mängis ta Inglismaa jalgpallikoondises 5. märtsil 2014 18-aastaselt. Ta kuulus Inglismaa koondisse 2014. aasta maailmameistrivõistlustel. Ta pääses platsile alagrupiturniiri viimases mängus Costa Rica vastu. Ta oli noorim mängija turniiril. Manchester United FA Community Shield: 2016 UEFA Euroopa Liiga: 2016-17 "Premier League: Manchester United buy Luke Shaw from Southampton for £30m". skysports.com. Vaadatud 14.8.2018 "Luke Shaw scores first ever goal as Manchester United edge past Leicester". The Independent. 10.8.2018. Vaadatud 13.8.2018  Luke Shaw – pildid, videod ja helifailid Wikimedia Commonsis
Greip (kuu)

Greip (ka Saturn LI, esmane tähis S/2006 S 4) on üks Saturni teadaolevast 62 kuust. Selle avastasid Scott S. Sheppard, David C. Jewitt, Jan Kleyna ja Brian G. Marsden, kes teatasid selle kuu olemasolust 26. juunil 2006. Andmed põhinesid 2006. aasta 5. jaanuarist kuni 1. maini tehtud vaatlustel. Greip on umbes 6-kilomeetrise diameetriga. Ühe tiiru tegemiseks ümber Saturni kulub tal 937,14 ööpäeva. Tema orbiidi keskmine pikem pooltelg on 18 457 000 km. Orbiidi kalle ekliptika suhtes on 174,8° ja ekstsentrilisus on 0,3146. Ta tiirleb ümber Saturni selle pöörlemisele vastupidises suunas (retrograadne orbiit). Saturni kuu Greip on saanud nime mitte tsitruselise greibi, vaid Skandinaavia mütoloogiasse kuuluva naishiiu Greipi järgi. Institute for Astronomy Saturn Satellite Data. Vaadatud: 18.04.2014 Planetary Satellite Mean Orbital Parameters JPL. Vaadatud: 18.04.2014 MPEC 2006-M45: Eight New Satellites of Saturn 26. juuni 2006 (andmeid) Vaadatud: 18.04.2014
Saturni kaaslaste skandinaavia grupp

Saturni kaaslaste skandinaavia grupp (Norse group) on Saturni kaugete retrograadse orbiidiga kaaslaste rühm. Sellesse kuuluvad taevakehad on saanud nimed skandinaavia mütoloogia tegelaste järgi, välja arvatud Phoebe, mis on võetud Kreeka mütoloogiast. Nende keskmine kaugus Saturnist on 12...24 miljonit km, orbiidi kalle Saturni ekvaatori tasandist 136...176°, orbiidi ekstsentrilisus 0,12...0,77. Orbiitide retrograadsuse ja suure ekstsentrilisuse tõttu arvatakse, et nad ei ole tekkinud Saturni ümbritsevast tolmukettast akretsiooni teel, vaid on Saturnist möödumisel jäänud kinni selle raskusvälja. Keskmiste kauguste ning orbiidi kallete ja ekstsentrilisuse suurte erinevuste tõttu arvatakse, et tegu ei ole üheainsa kokkupõrkel lagunenud taevakeha tükkidega. Võib-olla on nad mitme taevakeha tükid. Füüsikaliste ja orbitaalsete tunnuste põhjal arvatakse selles grupis eristuvateks veel vähemalt kaks alagruppi. Skathi alagruppi kuuluvad kaheksa kaaslast, mille orbiitide kalded varieeruvad 147° ja 158° vahel. Omaette alagrupi moodustab koos Bestlaga veel Narvi. Skandinaavia gruppi kuuluvad Saturni kaaslased (järjestatud alates Saturnile lähimast kuni kaugeimani): S. Sheppardi Saturni ebaregulaarsete kaaslaste klassifikatsioon. (inglise k.) Vaadatud 18.11.14. Solar System - Saturn's Moons. Deborah & William Hillyard. Vaadatud 18.11.14.
Somaalia lipp

Somaalia lipp on Somaalia ametlik lipp. 12. oktoobril 1954 kasutusele võetud Somaalia riigi- ja rahvuslipu eeskujuks on nii värvi kui ka kompositsiooni poolest ÜRO lipp, sinise kanga keskel on valge viisnurkne täht. Lipu autor on Mohammed Awale Liban. Tähe iga haru esindab üht somaalide piirkonda: Briti, Itaalia ja Prantsuse Somaalimaad, Etioopia valduses olevat Ogedeni ning Põhja-Keeniat. Ilmseid vallutussoove sümboliseeriv Somaalia lipp on riigilippude seas üsna haruldane, vaid Komooride lipp väljendab teadaolevalt samu püüdlusi. Põhja-Somaalias kuulutati 1991. aastal välja iseseisev Somaalimaa Vabariik, Kirde-Somaalias on aga aastast 1992 moodustatud Puntlandi Vabariik. Iseseisvaks kuulutas end 2002. aastal ka Edela-Somaalia. Neil Somaalia piirkondadel kes on end iseseisvaks kuulutanud, kuid jäänud ilma rahvusvahelise tunnustuseta, on ka oma lipud. Somaalia vapp Somaalimaa lipp Puntlandi lipp Edela-Somaalia lipp Somaalia lipp andmebaasis Flags of the World (inglise keeles)
Subaru Forester

Subaru Forester on Subaru väike maastur, mis on tootmises 1997. aastast ning mida on toodetud 5 põlvkonda. Kõik Foresterid kasutavad sama platvormi, mida kasutab ka Impreza. Teist põlvkonda tutvustati 2002. aasta Chicago autonäitusel. Kolmas põlvkond jõudis Euroopasse 2008. aastal. 1. põlvkond 2. põlvkond 3. põlvkond 4. põlvkonda müüdi 2014. aasta märtsis Eestis 36 tükki. 4. põlvkond 5. põlvkonda esitleti 2018. aastal ning mootorivalikusse lisandus Subaru e-Boxer hübriidajam. 5. põlvkond
Heinrich XVI

Heinrich XVI Rikas (Heinrich der Reiche; 1386 – 30. juuli 1450 Landshut) oli Baier-Landshuti hertsog alates 1393 ja Baier-Ingolstadti hertsog alates 1447 kuni surmani. Heinrich oli ühe Baierit valitseva Wittelsbachide dünastia haru esindaja. Tal õnnestus oma eduka valitsusaja jooksul tagada pärimisõigus ka teise liini (Ingolstadti) maadele. Baier-Müncheni liin jäi veel kõrvalliini valitsejate võimu alla, kuid Heinrichi järeltulijate ajal ühendati ka need ühtse Baieri hertsogiriigiga. Teda, tema poega ja pojapoega peeti ka müstiliselt rikasteks valitsejateks, mistõttu nad said hüüdnime 'Rikas'. Heinrich suri ilmselt katku või muusse nakkushaigusse. 25. novembril 1412 abiellus ta Austria Margaretega (1395–1447). Nende lapsed: Johanna (1413–1444) Albrecht (1414 – u 1418) Friedrich (1415–1416) Ludwig IX Rikas (1417–1479) Elisabeth (1419–1451) Margarete (1420-?)
Eesti-Vene Kaubanduskoda

Eesti-Vene Kaubanduskoda oli[küsitav] 1923. aastal loodud organisatsioon, mis korraldas Eesti ja Nõukogude Liidu kaubandussuhteid. http://www.kirj.ee/public/Acta_hist/2009/issue_1/acta-2009-14-62-101.pdf (vaadatud 18.04.2014) Eesti-Vene Kaubanduskoda (kollektiivautorid), 1924. Устав Эсто-Русской торговой палаты. Tallinn : I. Tsimmermann. 16 lk
Coffee In Kioskid OÜ

Coffee In Kioskid OÜ on Eesti toitlustusettevõte. 2011. aastal sai ettevõte praeguse nime Coffee In Kioskid OÜ (10427320). Kaubamärgi Coffee In all tegutseb Tallinnas 15 ja Tartus 4 kohvipoodi. Varajagamise käigus loovutas senine Estkompexim osa oma varast kolmele samuti Alexander Kofkini kontrolli all tegutsevale ettevõttele, osaühingutele Estkompexim Toitlustus, Estkompexim Grupp ja Meriton Food Botique. Ettevõtte ajalugu ulatub 1987. aastasse, kui Tallinnas loodi tootmis- ja kaubandusettevõte Estkompexim. Selle ettevõtte asutasid ühiselt Tallinnas tegutsenud ENSV Agrotööstuskomitee Liha- ja Piimatööstuse Konstrueerimise ja Tehnoloogia Büroo ja Šveitsi firma Kompexim AB. 29. aprill 1991 avati esimene Kofkini Bistroo Alexander Kofkini firma Kompexim AG kiirsöögiketi Bistroo esimene lüli avas uksed Tallinnas Narva maanteel ja Estkompexim Toitlustus OÜ rendis äriruume Tallinnas Raekoja platsis. 1987. aasta lõpus loodud Estkompexim tõi Eestisse Pingviini jäätisekohvikud ja bistrood. Kofkini legendaarsest Estkompeximist sai Coffee In Kioskid, e24.postimees.ee, 29. aprill 2011 https://www.riigiteataja.ee/akt/23990 (vaadatud 18.04.2014) Ärimees Alexander Kofkin on müüki pannud oma luksusliku villa ja küsib selle eest krõbedat hinda, elu24.postimees.ee, 12. jaanuar 2018 Ühisettevõtte "Estkompexim" loomisest, Eesti Nõukogude Sotsialistliku Vabariigi Ministrite Nõukogu korraldus 22.novembrist 1988.a. nr. 272-k
Citroën Berlingo

Citroën Berlingo on Citroëni toodetav mahtuniversaal ja kaubik. Tehniliselt on tegu sama autoga, mis on Peugeot Partner. Seda on toodetud 3 põlvkonda ja kolmanda põlvkonna autosid müüakse ka nimede Opel Combo ja Toyota ProAce City all. Esimest põlvkonda tutvustati Pariisi autonäitusel 1996. aasta juulis. Mudeliuuendus (tähistus M59) tehti Belringole 2003. aastal. 1. põlvkonna mahtuniversaal 1. põlvkonna mudeliuuendus, mahtuniversaal 1. põlvkonna mudeliuuendus, kaubik 2008. aastal esitletud teise põlvkonna Berlingo saabus turule 2 erineva mudelina: tavaline Berlingo/Partner ja lisaks väiksem mudel Citroën Nemo (sõsarmudel Peugeot Bipper), mis valmis koostöös Fiatiga. Nemo toodi turule eesmärgiga pakkuda ostjale väiksemat ja soodsama hinnaga väikekaubikut. Teist põlvkonda müüdi 2014. aasta märtsis Eestis 34 tükki. 2. põlvkonna kaubik 2. põlvkonna mahtuniversaal Kolmanda põlvkonna Berlingo ja uue Peugeot Rifteri esitlus toimus 2018. aasta Genfi autonäitusel. See saabus müügile ka Opel Combo nime all peale seda kui PSA grupp omandas Opeli ning 2019. aasta lõpust ka Toyota ProAce City nime all. 3. põlvkonna Berlingo 3. põlvkonna Berlingo Van Opel Combo Toyota Proace City
Tartu Spordiselts Kalev

Tartu Spordiselts Kalev on mittetulundusühinguna tegutsev Eesti spordiselts. Ühingu ajalugu ulatub aastasse 1901. Põhikirja järgi on seltsi põhieesmärgid järgmised: propageerida aktiivset ja tervislikku eluviisi ning arendada sportlikku tegevust elanikkonna hulgas; valmistada ette spordi järelkasvu laste ja noorte hulgas; propageerida firmasporti; koordineerida liikmete vahelist ühistegevust. http://tartukalev.ee/tartu-kalev/pohikiri/ (vaadatud 18.04.2014) Ühingu koduleht
Subaru Legacy

Subaru Legacy on Jaapani autotootja Subaru poolt toodetav keskklassi sõiduauto, mida toodetakse alates 1989. aastast ning millele on iseloomulik boksermootor ja nelikvedu. Keretüüpidest on saadaval olnud kuue põlvkonna jooksul sedaan ja universaal ning viimane 7. põlvkond on tootmises vaid sedaankerega ning mida müüakse ainult Põhja-Ameerika turul. 1996. aastal toodi turule selle versioon Legacy Outback, mida saatis müügiedu ja mis arendati 2008. aastaks eraldiseisvaks mudeliks Subaru Outback. Austraalia turul müüdi Subaru Legacyt kuni 2020. aastani Subaru Liberty nime all. 5. põlvkonna Legacyt müüdi 2014 märtsis Eestis 31 tükki. 1. põlvkonna sedaan 1. põlvkonna universaal 2. põlvkonna sedaan 2. põlvkonna universaal 3. põlvkonna sedaan 3. põlvkonna universaal 4. põlvkonna sedaan 4. põlvkonna universaal 5. põlvkonna sedaan 5. põlvkonna universaal 6. põlvkonna sedaan 7. põlvkonna sedaan
Volkswagen Tiguan

Volkswagen Tiguan on Volkswageni maastur, mida esitleti 2007. aastal ning tegu oli teise maasturimudeliga Volkswageni mudelivalikus. Esimese põlvkonna Tiguan avalikustati 2007. aasta juunikuus ning tegu oli kahe istmereaga ning ristiasetusega mootoriga väiksema linnamaasturiga. Esimese põlvkonna Tiguan kasutas Volkswageni PQ46 platvormi, mis oli ka Volkswagen Passatil (B6) kasutusel. Müügisaalidesse jõudis Tiguan 2008. aasta alguses. Mudeliuuenduse läbis esimene põlvkond 2011. aasta suvel, mille käigus muudeti oluliselt ka esi- ja tagatulede disaini. Esimese põlvkonna Tiguani müüdi 2014. aasta märtsis Eestis 29 tükki. Tiguan on ruumikas, mõningase mootorivaliku ning suure kaaluga. 2,0 TDI kütusekulu on: 7,2 l/100 km. Tiguan I Tiguan I Tiguan I mudeliuuendus Teist põlvkonda esitleti 2016. aastal Frankfurdi autonäitusel. 2017. aastal esitleti pikema kerega mudelit Tiguan Allspace, mis on 22 cm pikem kui tavaline Tiguan. Tiguan II Tiguan II Tiguan II Allspace Tiguan II mudeliuuendus Tiguan on ka vägagi populaarne ning oluline mudel Volkswageni jaoks - 2019. aasta alguseks oli müüdud tervelt 5 miljonit Tiguani, millest 2018. aastal müüdi ligi 800 000 tk. 2020. aasta kevadeks oli toodetud juba 6 miljonit Tiguani ning 2019. aasta tootmisnumber oli 910 926 autot. See teeb Tiguanist Volkswageni ja Volkswagen Grupi kõige enimmüüdud mudeli ning kõige populaarsema linnadžiibi Euroopa turul. "VW launches all-new Tiguan". 27. september 2007. "Already five million Tiguan!". 23. jaanuar 2019. Originaali arhiivikoopia seisuga 23. jaanuar 2021. "Tiguan: Global bestseller breaks the six million mark and has been the best-selling Volkswagen in 2019". 17. aprill 2020.
Dacia Duster

Dacia Duster on Renault' ja selle tütarettevõtte Dacia koostöös loodud väikemaastur, mida tutvustati 2009. aasta lõpus. Mehhikos, Lõuna-Aafrika Vabariigis, Venemaal, Indias ja mujal müüakse seda mudelit läbi märgivahetuse nimega Renault Duster (2014. aastal moodustasid Renault' nime all müüdud autod 60% kogumüügist) ning näiteks India turul müüdi esimese põlvkonna Dusterit ka Nissan Terrano nime all. Esimese põlvkonna Dusterit tootmisvalmis versiooni tutvustati meediale 2009. aasta lõpus ning seejärel 2010. aasta märtsis Genfi autonäitusel. Duster oli ehitatud Renault/Dacia B0 platvormile ja auto pikkuseks oli 4,31 meetrit. Esimese põlvkonna Dusterit pakuti esi- või nelikveolisena ja 4×4 variandid kasutavad Nissani nelikveosüsteemi. Selle mudeli autosid müüdi 2014. aasta märtsis Eestis 26 tükki. Duster 1.5 dCI Dacia Duster Dacia Duster Urban Explorer Renault Duster Nissan Terrano (2013) 2. põlvkonna Dusterit tutvustati 2017. aasta sügisel Frankfurdi autonäitusel. Olulisemad uuendused olid elektriline roolivõimendi, MultiView 360-kraadine kaamerasüsteem, pimenurgaandurid, kliimaseade ning võtmevaba autosse sisenemine ja käivitamine. Duster 2. põlvkond Duster 2. põlvkond Kolmanda põlvkonna Dacia Duster esitleti 29. novembril 2023. a 2024. aasta mudeliaasta jaoks. Duster sai uue platvormi ning kasutusele võeti CMF-B moodulplatvormi pikem versioon, millel põhineb praegusel Renault Capturil, mida kasutavad ka Dacia Sandero ja Jogger. Samuti on teatatud, et uuele põlvkonnale ei pakuta enam diiselmootoreid. Dacia Duster III Dacia Duster III Dacia Duster III Attwood, James (12. detsember 2018). "Dacia set to drop Renault badge". Autocar (inglise). Vaadatud 4. jaanuaril 2024. "Dacia Dusterist sai Nissan Terrano". auto24.ee. 21. august 2013. Top Gear Team (3. märts 2010). "Dacia Duster crossover news - Geneva show: Dacia Duster - 2010". Top Gear. DeBord, Matthew (12. september 2017). "This dirt-cheap SUV sells like crazy around the world — but Americans can't have it". businessinsider.com. Pappas, Thanos (29. november 2023). "New 2024 Dacia Duster Is A Tougher, Spacier And Now Electrified SUV Bargain". carscoops.com. Leblanc, Johann (1. september 2022). "Dacia Duster 3 (2024). La fin du diesel est programmée chez Dacia".
Leonid Mihhelson

Leonid Mihhelson (vene keeles Леонид Викторович Михельсон; sündinud 11. augustil 1955 Kaspiiskis) on vene oligarh, vene gaasifirma Novatek suurosanik. 2014. aasta alguses hindas ajakiri Forbes tema varanduse väärtuseks 15,6 miljardit dollarit, millega ta oli sel ajal Venemaa Föderatsioonis rikkuselt viies inimene. Vene oligarhide TOP 10, Äripäev.
Isco

Francisco Román Alarcón Suárez (enam tuntud nime Isco järgi; sündinud 21. aprillil 1992 Benalmádenas) on Hispaania jalgpallur. Ta mängib poolkaitsjana Hispaania kõrgliiga klubis Real Betis. Aastatel 2013–2019 esindas ta 38 mängus Hispaania jalgpallikoondist. 2009. aastal sai ta Hispaania noortekoondisega noorte maailmameistrivõistlustel kolmanda koha. Ta kuulus Hispaania olümpiakoondisse 2012. aasta suveolümpiamängude jalgpalliturniiril. 2013. aastal tuli ta Hispaania noortekoondisega Euroopa U21 meistriks. Isco lõi turniiril kolm väravat ja valiti turniiri sümboolsesse koosseisu. Debüüdi Hispaania rahvuskoondises tegi ta 6. veebruaril 2013 mängus Uruguay vastu. Esimese värava lõi ta rahvuskoondises 15. novembril 2016 EM-i valikmängus Valgevene vastu. 2018. aasta maailmameistrivõistluste viimases alagrupimängus lõi ta värava Maroko vastu. Isco esindas Hispaaniat ka 2016. aasta Euroopa meistrivõistlustel. Madridi Real La Liga: 2016–17 Hispaania superkarikas: 2017 Copa del Rey: 2013–14 UEFA Meistrite Liiga: 2013–14, 2015–16, 2016–17, 2017–18 UEFA Superkarikas: 2014, 2016, 2017 Jalgpalliklubide maailmameistrivõistlused: 2014, 2016, 2017, 2018 "Morata wins Golden Boot in Spanish clean sweep". UEFA.com. 18.6.2013. Vaadatud 26.4.2017 "Campeón hasta en los simulacros". Marca, 6.2.2013. Vaadatud 26.4.2017 "Much-changed Spain dominate Belarus". UEFA. 15.11.2014. Vaadatud 26.4.2017 "Hispaania sai Marokolt kõvasti sakutada, aga pääses viigiga". sport.err.ee. 25.6.2018. Vaadatud 26.6.2018 Profiil Madridi Reali kodulehel
Andrei Melnitšenko

Andrei Igorevitš Melnitšenko (vene keeles: Андрей Игоревич Мельниченко, valgevene keeles: Андрэй Мельнічэнка, sündinud 8. märtsil 1972 Golemis Valgevenes) on vene oligarh ja Evrohimi omanik. 2018. aasta alguses hindas ajakiri Forbes tema varanduseks 15,5 miljardit dollarit. Vene oligarhide TOP 10, Äripäev.
S/2006 S 1

S/2006 S 1 on Saturni looduslik kaaslane, mis kuulub Saturni skandinaavia grupi kuude hulka. Selle kuu avastasid Scott S. Sheppard, David C. Jewitt, Jan Kleyna ja Brian G. Marsden, kes teatasid ta olemasolust 26. juunil 2006 vaatluste põhjal, mida tehti 4. jaanuarist kuni 30. aprillini 2005. S/2006 S 1 on umbes 6-kilomeetrise läbimõõduga ning ta tiirleb ümber Saturni planeedi pöörlemisele vastupidises suunas (retrograadsel orbiidil) ning ühe tiiru tegemiseks ümber Saturni kulub tal 970 ööpäeva (või 972,41 ööpäeva). Orbiidi pikem pooltelg on tal 18 981 135 km, orbiidi kalle ekliptika tasandi suhtes on 154,2° ja ekstsentrilisus 0,130. Institute for Astronomy Saturn Satellite Data Vaadatud: 18.04.2014. MPEC 2006-M45 : EIGHT NEW SATELLITES OF SATURN Vaadatud: 18.04.2014.
Põhuteater

Põhuteater oli 2011. aastal Tallinnas Rannamäel kultuuripealinna programmi raames Teater NO99 initsiatiivil pooleks aastaks rajatud ehitis. Põhuteater valmis 30. aprillil 2011 ja lammutati sama aasta 1. oktoobril. Põhuteatri projekteeris arhitektuuribüroo Salto. Põhuteatri ehitamisel kasutati põhku. Ajutise hoonena rajatud Põhuteatri liimpuittaladest kandekonstruktsioon ja muu taaskasutatav ehitusmaterjal viidi lammutamise järel Lilleorgu ning kasutati ära Lilleoru kogukonna koolitus- ja kokkusaamiskeskuse (Teadlikkuse Rakendamise Kooli) püsihoone ehitamiseks. Euroopa kultuuripealinn Tallinn http://pohuteater.no99.ee/pohuteater#/programm/aktsioon/no99-phuteatri-avaaktsioon-51 (vaadatud 19.04.2014) http://pohuteater.no99.ee/pohuteater#/programm/aktsioon/no99-phuteatri-sulgemine-68 (vaadatud 19.04.2014) Ave Oit (29.05.2012). "Põhuteater ärkab Lilleorus uuele elule". Sirp. Vaadatud 15. oktoobril 2018. "Lilleoru Teadlikkuse Rakendamise Kool - Lilleoru kogukonna loodud koolitus- ja kokkusaamiskeskus". www.ev100.ee. Originaali arhiivikoopia seisuga 16. oktoober 2018. Vaadatud 15. oktoobril 2018. "Teadlikkuse Rakendamise Kool – ajalugu ja kajastus". lilleoru.ee. Originaali arhiivikoopia seisuga 1. aprill 2017. Vaadatud 16. oktoobril 2018. "Teadlikkuse Rakendamise Kool". lilleoru.ee. Originaali arhiivikoopia seisuga 16. oktoober 2018. Vaadatud 16. oktoobril 2018. Põhuteatrist Teatri NO99 kodulehel Madis Filippov. Ojasoo: Põhuteater pani inimesed taas Skoone bastionit märkama, Tallinna Postimees, 1. oktoober 2011